ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
இளைஞர் விவகாரங்கள் துறையின் வருடாந்திர திறன் மேம்பாட்டுத் திட்டத்தை  திரு அனுராக் தாக்கூர் அறிமுகப்படுத்தினார்
மத்திய விளையாட்டு மற்றும் இளைஞர் விவகாரத் துறை அமைச்சர் திரு அனுராக் தாக்கூர், இளைஞர் விவகாரங்கள் மற்றும் செயலில் உள்ள குடியுரிமைத் துறையின் வருடாந்திர திறன் மேம்பாட்டுத் திட்டத்தை  புதுதில்லியில் இன்று தொடங்கி வைத்தார் .
புதிய இந்தியாவின் தொலைநோக்குப் பார்வைக்கு ஏற்ப, சரியான அணுகுமுறை, திறன் மற்றும் அறிவுடன் எதிர்காலத்திற்குத் தயாராகும் சிவில் சேவையை உருவாக்கும் நோக்கத்துடன் இந்திய அரசு மிஷன் கார்மோகியைத் தொடங்கியுள்ளது.
இந்த இயக்கத்தின் கீழ், திறன் மேம்பாட்டு ஆணையம்  இளைஞர் விவகாரத் துறை  மற்றும் இளைஞர்களுக்கான செயலில் உள்ள குடியுரிமை பாடத்திட்டமான 'இளைஞர்களை மாற்றுபவர்களாக இளைஞர்கள்' என்ற வருடாந்திர திறன் மேம்பாட்டுத் திட்டத்தை  தயாரித்துள்ளது.
சி.பி.சி., உறுப்பினர்  டாக்டர் ஆர்.பாலசுப்பிரமணியம், ஏ.சி.பி.பி., மற்றும் ஆக்டிவ் சிட்டிசன்ஸ் கோர்ஸின் பரவல் திட்டம் குறித்து சுருக்கமாக அறிமுகம் செய்தார். அதன் பின்னர், செயலாளர்  திருமதி மீட்டா ராஜீவ்லோச்சன் தனது உரையில், நிலையான வளர்ச்சிக்கான முக்கிய சக்தியாகவும், சமூக மாற்றம், பொருளாதார வளர்ச்சி மற்றும் தொழில்நுட்ப கண்டுபிடிப்புகளுக்கான முக்கிய முகவர்களில் ஒருவராகவும் இளைஞர்களை மையப்படுத்தினார். இளைஞர் நலன் துறை இயக்குனர் பங்கஜ்குமார் சிங், இளைஞர்களை அதிக அளவில் ஈடுபடுத்தும் வகையில், பாடத்திட்டத்தின் பரவல் திட்டம் குறித்து விரிவாக விளக்கினார்.இளைஞர் நலத்துறையால் உருவாக்கப்பட்ட, 'யுவா போர்ட்டல்' என்பது, 11.71 லட்சம் பதிவு செய்யப்பட்ட இளைஞர்களைக் கொண்ட ஒரு தளமாகும்.
வருடாந்திர திறன் மேம்பாட்டுத் திட்டம்  துறையின் அதிகாரிகளிடையே விதி அடிப்படையிலான செயல்பாட்டிலிருந்து பாத்திர அடிப்படையிலான செயல்பாட்டிற்கு ஒரு மாற்றத்தைக் கொண்டுவருவதில் கவனம் செலுத்துகிறது. அவர்களின் பொறுப்புகளை தேசிய முன்னுரிமைகளுடன் ஒருங்கிணைத்தல் மற்றும் மக்களை மையமாகக் கொண்ட நிர்வாகத்தை ஊக்குவித்தல் ஆகியவற்றில் கவனம் செலுத்துகிறது. திறன் மேம்பாட்டின் மூன்று தூண்களான தேசிய முன்னுரிமைகள், குடிமக்களை மையப்படுத்துதல் மற்றும் வளர்ந்து வரும் தொழில்நுட்பங்கள் ஆகியவற்றுடன் ஏ.சி.பி.பி இணைந்துள்ளது.
குடியுரிமை மற்றும் ஜனநாயகத்திற்கான மையமான ஜனகிரஹாவின் அறிவு ஆதரவால் இளைஞர்களுக்கான பாடத்திட்டம், "மாற்றுபவர்களாக இளைஞர்கள்" உருவாக்கப்படுகிறது. நிர்வாகத்தில் இளைஞர்களின் பங்கை அதிகரிக்க யுவா போர்ட்டலில் இந்த பாடத்திட்டம் பரப்பப்படும், டிஜிட்டல் சுய கற்றல் தொகுதிகள் கழிவு மேலாண்மை, காலநிலை மாற்றம் மற்றும் பாலின சமத்துவம் போன்ற 21 ஆம் நூற்றாண்டின் சவால்களை உள்ளடக்கியது. ஆங்கிலம் மற்றும் இந்தி ஆகிய இரு மொழிகளிலும் கிடைக்கும் 16 க்கும் மேற்பட்ட பாடப்பிரிவுகளை உள்ளடக்கிய இந்த பாடத்திட்டம், 21 ஆம் நூற்றாண்டின் சவால்களைப் பற்றிய புரிதலோடு மட்டுமல்லாமல், சுறுசுறுப்பான மற்றும் பங்கேற்பு குடியுரிமைக்கு தேவையான சமூக தொழில்முனைவு மற்றும் நிதி கல்வியறிவு போன்ற திறன்களையும் இளைஞர்களுக்கு வழங்கும்.
இந்த டிஜிட்டல் திட்டம் இளைஞர்கள் தங்கள் சமூகங்களில் தீவிரமாக ஈடுபடவும், குடிமை சவால்களுக்கான தீர்வுகளை உருவாக்கவும், நிர்வாக கட்டமைப்பிற்குள் தங்கள் பாத்திரங்களை விரிவுபடுத்தவும் ஊக்குவிக்கும். இளைஞர் தலைமைத்துவம் மற்றும் மேம்பாடு, கல்வி, சமூக நீதி மற்றும் வேலைவாய்ப்பு மற்றும் தொழில்முனைவு ஆகிய "யுவசக்தி"யின் முன்னுரிமை பகுதிகளில் கவனம் செலுத்துவதன் மூலம் இளைஞர்களிடையே உள்ள பன்முகத்தன்மையின் ஆற்றலை வெளிப்படுத்தவும், பயன்படுத்தவும் இந்த பாடத்திட்டம் வடிவமைக்கப்பட்டுள்ளது.
பிரதமர் அலுவலகம்
பூடான் மன்னருடன் பிரதமர் தொலைபேசியில் உரையாடல்
பூடான் மன்னர் மேதகு ஜிக்மே கேசர் நம்க்யேல் வாங்க்சக்-வுடன் பிரதமர் மோடி இன்று தொலை பேசியில் பேசினார்.
பிரதமர் திரு. நரேந்திர மோடியின் 70வது பிறந்தநாளை முன்னிட்டு, அவருக்கு பூடான் மன்னர் வாழ்த்துக்கள் தெரிவித்தார். அதை ஏற்றுக் கொண்டு நன்றி தெரிவித்த பிரதமர், பூடான் மன்னருக்கும், முன்னாள் மன்னர் மற்றும் அரச குடும்ப உறுப்பினரகள் பற்றியும் நலம் விசாரித்து தனது அன்பைத் தெரிவித்தார்.
அண்டை நாடுகளாகவும், நட்பு நாடுகளாகவும் இருக்கும் இந்தியா-பூடான் இடையே நிலவும் தனிச்சிறப்பான பிணைப்பு மற்றும் நம்பிக்கை குறித்து இரு தலைவர்களும் பேசினர். இந்த சிறப்பு நட்பை வளர்ப்பதில், பூடான் மன்னர் வழிகாட்டியாக இருப்பதற்கு பிரதமர் திரு.நரேந்திர மோடி நன்றி தெரிவித்தார்.
பூடானில் கொவிட்-19 நிலைமையை திறம்பட சமாளித்ததற்கு, பிரதமர் தனது பாராட்டை தெரிவித்தார். மேலும், கொவிட் நிலைமையை சமாளிக்க, பூடானுக்கு தேவையான உதவிகளை அளிப்பதற்கு, இந்தியா தயாராக இருப்பதாகவும் பிரதமர் திரு.நரேந்திர மோடி உறுதியளித்தார்.
இருதரப்புக்கும் சாதகமான தேதியில், பூடான் மன்னர் மற்றும் அவரது குடும்பத்தினர், இந்தியா வரும்படியும், பிரதமர் மோடி அழைப்பு விடுத்தார்.
குடியரசுத் துணைத் தலைவர் செயலகம்
ஈஸ்டர் திருநாளையொட்டி மக்களுக்கு குடியரசு துணைத்தலைவர் வாழ்த்து
ஈஸ்டர் திருநாளையொட்டி நாட்டு மக்களுக்கு குடியரசு துணைத்தலைவர் திரு ஜெகதீப் தன்கர் வாழ்த்துத் தெரிவித்துள்ளார்.
அவரது வாழ்த்துச் செய்தி வருமாறு:
“ஈஸ்டர் திருநாளையொட்டி நமது நாட்டு மக்கள் அனைவருக்கும் நல்வாழ்த்துக்களைத் தெரிவித்துக் கொள்கிறேன்.
கிறிஸ்து பிரான் உயிர்த்தெழுந்ததை ஈஸ்டர் திருநாள் குறிக்கிறது. அன்பு, கருணை, மன்னித்தல் ஆகியவற்றின் ஆற்றலை இது நினைவு கூர்கிறது.
ஈஸ்டர் திருநாள் உணர்வு அனைவரையும் ஒன்று சேர்ப்பதுடன் நல்லிணக்கத்தையும் அமைதியையும் உருவாக்கட்டும். மனித குலத்திற்கு புதிதாக சேவை செய்வதற்கு நம்மை அர்ப்பணித்துக் கொள்ள ஊக்கமளிக்கட்டும்”
-----
SM/PKV/KPG/DL
(Visitor Counter : 66
சிறப்பு சேவைகள் மற்றும் கட்டுரைகள்
புதுச்சேரி பல்கலைக்கழகத்தின் முதுநிலை பட்டப்படிப்பு மற்றும் பட்டய படிப்புகளுக்கு இணையம் வழியாக விண்ணப்பம் செய்வதற்கான கடைசி தேதி 31.10.2022 வரை நீடிக்கப்பட்டுள்ளது
க்யூட் எனப்படும் பல்கலைக்கழகங்களுக்கான பொது நுழைவுத் தேர்வு  -2022 அடிப்படையில் புதுச்சேரி பல்கலைக்கழகத்தின் முதுநிலை பட்டப்படிப்பு மற்றும் பட்டய படிப்புகளுக்கு இணையம் வழியாக விண்ணப்பம் செய்வதற்கான கடைசி தேதி 31.10.2022 வரை நீடிக்கப்பட்டுள்ளது.
2022-23ஆம் கல்வியாண்டுக்கு புதுச்சேரி பல்கலைக்கழகத்தின் முதுநிலை பட்டப்படிப்பு மற்றும் பட்டய படிப்புகளுக்கு இணையம் வழியாக விண்ணப்பம் செய்ய விரும்புவோர் 31.10.2022 வரை https://www.pondiuni.edu.in/admissions-2022-23/ என்ற இணையதளத்தில் விண்ணப்பிக்கலாம்.
PGQP54 என்பதுடன், க்யூட் எனப்படும் பல்கலைக்கழகங்களுக்கான பொது நுழைவுத் தேர்வு  -2022-ல் தேர்வு எழுதி உரிய தகுதி பெற்றிருந்தால், PGQP38 தேர்வு எழுதியவர்களும், எம்பிஏ வங்கி தொழில் நுட்பத்திற்கும் விண்ணப்பிக்கலாம்.
தகவல் கையேட்டில் அறிவிக்கப்பட்டுள்ள விதிகள் தவிர, உரிய தகுதி பெற்றிருந்தால் PGQP40 தேர்வு எழுதியவர்களும் எம்ஏ மானுடவியல்/ இந்தி/ தமிழ்/ சமஸ்கிருதம்/ தத்துவம் ஆகியவற்றுக்கும், முதுநிலை நூலக அறிவியல் , M.P.A. ஆகியவற்றுக்கும் விண்ணப்பிக்கலாம்.
------------
SMB/RS/SM
(Visitor Counter : 69
பிரதமர் அலுவலகம்
ஆந்திர மாநில முன்னாள் ஆளுநர் திருமிகு குமுத்பென் ஜோஷி மறைவுக்கு பிரதமர் இரங்கல்
ஆந்திர மாநில முன்னாள் ஆளுநரும், முன்னாள் மத்திய அமைச்சருமான திருமிகு குமுத்பென் ஜோஷி மறைவுக்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார்.
பிரதமர் குஜராத்தி மொழியில் பதிவிட்டுள்ள டுவிட்டர் செய்தி வருமாறு;
"ஆந்திரப் பிரதேசத்தின் முன்னாள் ஆளுநரும், முன்னாள் மத்திய அமைச்சருமான குமுத்பென் ஜோஷி அவர்களின் மறைவுச் செய்தி மிகவும் வருத்தமளிக்கிறது. மகளிருக்கு அதிகாரமளித்தல் மற்றும் பொதுச் சேவையில் அவர் ஆற்றிய பங்களிப்பு என்றென்றும் நினைவுகூரப்படும். அவரது குடும்பத்தினருக்கும், ஆதரவாளர்களுக்கும் ஆழ்ந்த அனுதாபங்கள்.ஓம் சாந்தி."
கப்பல் போக்குவரத்து அமைச்சகம்
நைரோபியில் நாளை நடைபெறவுள்ள நீடிக்கவல்ல கடல்சார் பொருளாதார மாநாட்டில் திரு.கட்கரி உரையாற்ற உள்ளார்
கடல்சார் பொருளாதாரம் என்பது இந்தியப் பொருளாதார வளர்ச்சிக்கு மிக முக்கியமானது என்று மத்திய அமைச்சர் திரு. நிதின் கட்கரி தெரிவித்துள்ளார். நீடிக்கவல்ல கடல்சார் பொருளாதார மாநாட்டில் பங்கேற்பதற்காக அமைச்சர் இன்று  நைரோபி புறப்பட்டுச் சென்றார். இந்த மாநாட்டிற்கு கனடா மற்றும் ஜப்பானுடன் இணைந்து கென்யா ஏற்பாடு செய்துள்ளது. திரு. கட்கரி இந்த மாநாட்டில் நாளை  உரையாற்ற உள்ளார்.
இந்துமாக் கடல் பகுதியில் கேந்திரமாக அமைந்துள்ளது இந்தியா என்ற அடிப்படையில் இந்துமாக் கடல் கரையோர நாடுகள் சங்கத்தின் கட்டமைப்பு மூலம் நீடிக்கவல்ல அனைவரையும் உள்ளடக்கிய மக்களை மையப்படுத்திய கடல்சார் பொருளாதார வளர்ச்சியை அது ஏற்றுக் கொள்கிறது. பேரார்வத்துடன் தொடங்கப்பட்டுள்ள “சாகர்மாலா திட்டத்தின்” மூலம் கடல் சார்ந்த கட்டமைப்புகளையும், உள்நாட்டு நீர்வழிப் போக்குவரத்தையும் குறுகிய தூர கப்பல் போக்குவரத்தையும் இந்தியா மேம்படுத்தி வருகிறது என்றும் திரு. கட்கரி கூறினார்.
நிதி அமைச்சகம்
ஒரே நாடு, ஒரே ரேஷன் கார்டு சீர்திருத்தத்தை மேற்கொண்டதால், பஞ்சாப் மாநிலத்திற்கு கூடுதலாக ரூ.1,516 கோடி கடன் பெற மத்திய அரசு ஒப்புதல்
மத்திய நிதியமைச்சகத்தின், செலவினத்துறை அறிமுகப்படுத்திய ஒரு நாடு, ஒரே ரேஷன் கார்டு சீர்திருத்தத்தை வெற்றிகரமாக மேற்கொண்ட 13-வது மாநிலமாக பஞ்சாப் மாறியுள்ளது. இதனால், வெளிச்சந்தையில் ரூ.1,516 கோடி கூடுதல் நிதி ஆதாரம் திரட்ட பஞ்சாப் தகுதி பெற்றுள்ளது.
இதற்கான அனுமதியை மத்திய செலவினத்துறை வழங்கியுள்ளது.
ஆந்திரப் பிரதேசம், கோவா, குஜராத், ஹரியானா, கர்நாடகா, கேரளா, மத்தியப் பிரதேசம், ராஜஸ்தான், தெலங்கானா, தமிழ்நாடு, திரிபுரா மற்றும் உத்தர பிரதேசம் ஆகிய 12 மாநிலங்கள் ஒரே நாடு, ஒரே ரேஷன் கார்டு சீர்திருத்தத்தை நிறைவு செய்துள்ளன. தற்போது இந்த மாநிலங்களின் பட்டியலில் பஞ்சாப்பும் இணைந்துள்ளது.
இந்த 13 மாநிலங்கள் ஒரே நாடு, ஒரே ரேஷன் கார்டு சீர்திருத்தத்தை நிறைவு செய்துள்ளதை அடுத்து ரூ.34, 956 கோடியை இவை கூடுதல் கடனாகப் பெற மத்திய செலவினத்துறை அனுமதி வழங்கியது.
இது வரை, பரிந்துரைத்த நான்கில் ஒரு சீர்திருத்தத்தையாவது 17 மாநிலங்கள் செயல்படுத்தியுள்ளன.
இதில், 13 மாநிலங்கள் ஒரே நாடு, ஒரே ரேஷன் அட்டை சீர்திருத்தத்தையும், 12 மாநிலங்கள் வர்த்தகம் செய்வதை எளிதாக்குதல் சீர்திருத்தங்களையும், 6 மாநிலங்கள் உள்ளாட்சி அமைப்புகள் சீர்திருத்தங்களையும், 2 மாநிலங்கள் மின்சாரத் துறை சீர்திருத்தங்களையும் மேற்கொண்டுள்ளன.
இதன் மூலம், அம்மாநிலங்களுக்கு ரூ. 76,512 கோடி கூடுதல் கடன் பெறுவதற்கு அனுமதி வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1697633
-----
(Visitor Counter : 156
ரெயில்வே அமைச்சகம்
4200 மெட்ரிக் டன் ஆக்ஸிஜனை விநியோகித்தன ஆக்ஸிஜன் எக்ஸ்பிரஸ் ரயில்கள்
நாடு முழுவதும் பல மாநிலங்களுக்கு 268-க்கும் மேற்பட்ட டேங்கர்களில், 4200 மெட்ரிக் டன் திரவ மருத்துவ ஆக்ஸிஜனை இந்திய ரயில்வே விநியோகித்துள்ளது. இதுவரை 68 ஆக்ஸிஜன் எக்ஸ்பிரஸ் ரயில்கள், ஏற்கனவே தனது பயணத்தை நிறைவு செய்துள்ளன.
வேண்டுகோள் விடுக்கும் மாநிலங்களுக்கு, கூடிய விரைவில் திரவ மருத்துவ ஆக்ஸிஜனை விநியோகிக்க இந்திய ரயில்வே முயற்சி எடுக்கிறது.
தற்போது வரை மகாராஷ்டிராவுக்கு 293 மெட்ரிக் டன், உத்தரப் பிரதேசத்துக்கு 1230 மெட்ரிக் டன், மத்தியப் பிரதேசத்துக்கு 271 மெட்ரிக் டன், ஹரியானாவுக்கு 555 மெட்ரிக் டன், தெலங்கானாவுக்கு 123 மெட்ரிக் டன், ராஜஸ்தானுக்கு 40 மெட்ரிக் டன், தில்லிக்கு 1679 மெட்ரிக் டன் திரவ மருத்துவ ஆக்ஸிஜன் விநியோகிக்கப்பட்டுள்ளன.
புதிதாக கான்பூருக்கு இன்று 80 மெட்ரிக் டன் திரவ மருத்துவ ஆக்ஸிஜன் விநியோகிக்கப்பட்டுள்ளது.
புதிய ஆக்ஸிஜன் ரயில்களை இயக்குவது மிகவும் ஆற்றல் வாய்ந்த பணி. இது பற்றிய விவரங்கள் அவ்வப்போது தெரிவிக்கப்படும். இன்று இரவு, இன்னும் அதிக ஆக்ஸிஜன் எக்ஸ்பிரஸ் ரயில்கள் புறப்படும் என எதிர்பார்க்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13.81 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1833375
கலாசாரத்துறை அமைச்சகம்
பிரதமர்களின் அருங்காட்சியகத்திற்கு செப்டம்பர் 30 வரை 1,15,161 பார்வையாளர்கள் வருகை தந்துள்ளனர்
புதுதில்லியின் தீன் மூர்த்தி சாலையில் உள்ள பிரதமர்களின் அருங்காட்சியகத்திற்கு செப்டம்பர் 30 வரை 1,15,161 பார்வையாளர்கள் வருகை தந்துள்ளனர். சாதனை எண்ணிக்கையாக 2022 அக்டோபர் 15 அன்று ஒரே நாளில் இந்த கண்காட்சியகத்திற்கு 3,233 பார்வையாளர்கள் வருகை தந்துள்ளனர். இந்த அருங்காட்சியகம் 2022 ஏப்ரல் 21 அன்று பொதுமக்கள் பார்வைக்கு திறக்கப்பட்டது.
இந்த அருங்காட்சியகத்தைப் பார்வையிட்ட முன்னாள் குடியரசுத்தலைவர் திரு ராம் நாத் கோவிந்த், “மனம் கவரும் வகையில், வடிவமைக்கப்பட்டுள்ள பிரதமர்களின் அருங்காட்சியகம் முன்னாள் பிரதமர்கள் மற்றும் தேசத்தலைவர்களின் ஒப்பற்ற பங்களிப்பின் நினைவை கலை நயத்தோடு எடுத்துரைக்கிறது. சுதந்திர இந்தியாவின் முன்னேற்றத்தை விளக்குவதற்கு காலவரையறை இல்லாத களஞ்சியமாக இது உள்ளது” என்று வருகைப் பதிவேட்டில் குறிப்பிட்டுள்ளார்.
முன்னாள் குடியரசு துணைத்தலைவர் திரு எம் வெங்கைய நாயுடு, நமது தேசிய தலைமைத்துவத்தின் பன்முகத் தன்மையை இந்த அருங்காட்சியகம், வெளிப்படுத்துவதோடு கவுரவம் செய்கிறது என்று வருகைபதிவேட்டில் குறிப்பிட்டுள்ளார். நம்மைப் போன்ற துடிப்புமிக்க ஜனநாயகத்திற்கு முக்கியமான அனைவரையும் உட்படுத்துதல் என்ற செய்தியையும் இது குறிக்கிறது என்றும் எழுதியுள்ளார்.
தற்போதைய பிரதமர், திரு நரேந்திர மோடி குறித்த தகவல் கூடம், புதிதாக இந்த அருங்காட்சியகத்தில் சேர்க்கப்பட உள்ளது. இதனை 2023 ஜனவரியில் பொதுமக்கள் பார்வையிடலாம். இந்தியாவில் விண்வெளித்திட்டம் குறித்த ஒலி–ஒளி காட்சியை 2022 நவம்பரில் தொடங்கவும் திட்டமிடப்பட்டுள்ளது.
பிரதமர்களின் வாழ்க்கை மற்றும் சாதனைகள் குறித்து 3 மாதங்களுக்கு ஒரு முறை பிரபல கல்வியாளர்கள் மற்றும் மக்கள் தலைவர்களைக் கொண்டு சொற்பொழிவுத் தொடர்களை நடத்தவும், திட்டமிடப்பட்டுள்ளது. இந்த வரிசையில் முதலாவதாக திரு அடல் பிகாரி வாஜ்பாய் குறித்து முன்னாள் குடியரசுத்தலைவர் திரு ராம் நாத் கோவிந்த் உரையாற்றுவார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1871298
பிரதமர் அலுவலகம்
ஆசிய விளையாட்டுப் போட்டி மகளிர் டேபிள் டென்னிஸ் இரட்டையர் பிரிவில் வெண்கலப் பதக்கம் வென்ற அய்ஹிகா முகர்ஜி மற்றும் சுதீர்தா முகர்ஜிக்குப் பிரதமர் வாழ்த்து தெரிவித்துள்ளார்
ஆசிய விளையாட்டுப் போட்டிகளில் மகளிர் டேபிள் டென்னிஸ் இரட்டையர் பிரிவில் வெண்கலப் பதக்கம் வென்ற அய்ஹிகா முகர்ஜி, சுதீர்தா முகர்ஜி ஆகியோருக்குப் பிரதமர் திரு. நரேந்திர மோடி வாழ்த்து தெரிவித்துள்ளார். ஆசிய விளையாட்டுப் போட்டியின் டேபிள் டென்னிஸ் மகளிர் இரட்டையர் பிரிவில் இந்தியாவுக்கு கிடைத்த முதல் பதக்கம் இதுவாகும்.
சமூக ஊடக எக்ஸ் தளத்தில் பிரதமர் கூறியிருப்பதாவது:
"வெண்கலப் பதக்கம் வென்ற அய்ஹிகா முகர்ஜி, சுதீர்தா முகர்ஜி ஆகியோருக்கு வாழ்த்துகள். ஆசிய விளையாட்டுப் போட்டிகளில் மகளிர் இரட்டையர் பிரிவில் இந்தியாவுக்கு கிடைத்த முதல் பதக்கம் இதுவாகும்.
இவர்களின் அர்ப்பணிப்பு, திறன், அணி செயல்பாடு ஆகியவை முன்னுதாரணமானவை."
ஆயுஷ்
பிரதமர் திரு நரேந்திர மோடி 3 தேசிய ஆயுஷ் நிறுவனங்களை வரும் 11-ந் தேதி நாட்டுக்கு அர்ப்பணிக்கிறார்
கோவாவில் அகில இந்திய ஆயுர்வேத நிறுவனம், காசியாபாத்தில் தேசிய யுனானி மருந்து நிறுவனம், தில்லியில் தேசிய ஓமியோபதி நிறுவனம் ஆகிய 3 தேசிய ஆயுஷ் நிறுவனங்களை பிரதமர் திரு நரேந்திர மோடி வரும் 11-ந் தேதி நாட்டுக்கு அர்ப்பணிக்க உள்ளதாக மத்திய ஆயுஷ் அமைச்சர் திரு சர்பானந்த சோனோவால் அறிவித்தார். இந்த 3 துணை நிறுவனங்களும் ஆராய்ச்சி, சர்வதேச ஒத்துழைப்பு மற்றும் ஆயுஷ் சேவைகளை குறைந்த கட்டணத்தில் பெரும் சமுதாயத்திற்கு கிடைக்க செய்தல் ஆகியவற்றை மேலும் வலுப்படுத்தும்.
கோவாவின் பஞ்ஜிம்-ல் செய்தியாளர்களிடம் பேசிய திரு சர்பானந்த சோனோவால், 9-வது உலக ஆயுர்வேத மாநாடு குறித்து விளக்கினார். இது ஆயுஷ் மருத்துவ முறைகளை உலக அளவுக்கு எடுத்துச்செல்லும் என்று அவர் கூறினார். இந்த நிகழ்வில் மத்திய ஆயுஷ் இணையமைச்சர் டாக்டர் முஞ்சப்பாரா மகேந்திரபாய், ஆயுஷ் செயலாளர் வைத்திய ராஜேஷ் கொட்டேச்சா மற்றும் அதிகாரிகள் கலந்து கொண்டனர். பிரதமர் வரும் 11-ந் தேதி கோவாவில் நடைபெறவுள்ள உலக ஆயுர்வேத மாநாட்டின் நிறைவு நிகழ்ச்சியில் கலந்து கொள்வார்.
பாரம்பரிய மருத்துவமுறையில் ஆராய்ச்சி மேம்பாடு, மனிதவளம், உள்கட்டமைப்பு ஆகியவற்றை விரிவுபடுத்தும் பிரதமரின் தொலைநோக்கிற்கு இணங்க இந்த நிறுவனங்கள் உருவாக்கப்பட்டுள்ளதாக திரு சர்பானந்த சோனோவால் கூறினார். இந்த நிறுவனங்கள் மூலம், நாட்டின் ஒவ்வொரு பிராந்தியத்திலும் அனைவருக்கும் கட்டுப்படியான விலையில் சுகாதார சேவை கிடைப்பதை மத்திய அரசு உறுதிசெய்கிறது.
ஆயுர்வேதம், ஹோமியோபதி, யுனானி ஆகியவற்றில் 3 தேசிய ஆயுஷ் நிறுவனங்களை உருவாக்குவதன் மூலம், பட்டம், முதுநிலைப்பட்டம், மருத்துவப்படிப்பை மேற்கொள்ள விரும்பும் மாணவர்களுக்கு 400 கூடுதல் இடங்கள் உருவாக்கப்படும். மேலும் இந்த 3 நிறுவனங்களிலும் 550 கூடுதல் படுக்கைகளும் உருவாக்கப்படும்.
கோவாவின் அகில இந்திய ஆயுர்வேத நிறுவனம் உயர்தர வசதிகளை கல்வி, ஆராய்ச்சி மற்றும் நோயாளிகளுக்கான சேவைகளை ஆயுர்வேத மருத்துவத்தின் மூலம் வழங்குவர். இது மருத்துவ மதிப்பு பயணத்தை மேம்படுத்தும் வகையில் நலவாழ்வு மையமாக உருவாக்கப்படும். மேலும் சர்வதேச மற்றும் தேசிய ஒத்துழைப்புடன் கல்வி மற்றும் ஆராய்ச்சி நோக்கங்களுக்கான மாதிரி மையமாகவும் இது செயல்படும்.
தில்லியில் அமையவுள்ள தேசிய ஓமியோபதி நிறுவனம் வடஇந்தியாவில் உருவாக்கப்படும் முதலாவது ஓமியோபதி முறை மருத்துவ நிறுவனமாக அமையும். இது நவீன மருந்துகளுடன் கூடிய ஆயுஷ் சுகாதார சேவைகளை ஒருங்கிணைந்து ஆராய்ச்சி மற்றும் மேம்பாடு புதிய கண்டுபிடிப்புகளை ஊக்குவிக்கும்.
உத்தரப்பிரதேசத்தின் காசியாபாத்தில் அமையும் தேசிய யுனானி மருந்து நிறுவனம் பெங்களூருவில் உள்ள தேசிய யுனானி மருந்து நிறுவனத்தின் துணை மையமாக இருக்கும். இது வட இந்தியாவில் முதல் நிறுவனமாக தில்லி, ஹரியானா, உத்தரப்பிரதேசம் மற்றும் இதர மாநிலங்களின் நோயாளிகளுக்கும், வெளிநாட்டு நோயாளிகளுக்கும் எம்விடி மூலம் சிகிச்சை அளிக்கும்.
கோவாவில் நடைபெறவுள்ள 9-வது உலக ஆயுர்வேத மாநாடு மத்திய ஆயுஷ் அமைச்சகத்தின் ஒத்துழைப்புடன் நடைபெறும்.
பிரதமர் அலுவலகம்
மும்பையில் கட்டிடம் இடிந்ததில் ஏற்பட்ட உயிரிழப்புக்கு பிரதமர் இரங்கல்
மும்பை டோங்ரி பகுதியில் கட்டிடம் இடிந்து விழுந்ததில் ஏற்பட்ட உயிரிழப்புக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“மும்பை டோங்ரியில் கட்டிடம் இடிந்து விழுந்தது வேதனையை ஏற்படுத்துகிறது. இதில் உயிரிழந்தவர்களின் குடும்பத்தினருக்கு எனது இரங்கல்கள். இதில் காயம் அடைந்தவர்கள், விரைவில் குணமடைவார்கள் என்று நம்புகிறேன். மகாராஷ்டிர அரசும், தேசிய பேரிடர் மீட்புக்குழுவும், உள்ளூர் அதிகாரிகளும் மீட்புப்பணிகளில் ஈடுபட்டு, பாதிக்கப்பட்டுள்ளவர்களுக்கு உதவி வருகிறார்கள்” என்று பிரதமர் கூறினார்.
மும்பை டோங்ரியில் கட்டிடம் இடிந்து விழுந்தது வேதனையை ஏற்படுத்துகிறது. இதில் உயிரிழந்தவர்களின் குடும்பத்தினருக்கு எனது இரங்கல்கள். இதில் காயம் அடைந்தவர்கள், விரைவில் குணமடைவார்கள் என்று நம்புகிறேன். மகாராஷ்டிர அரசும், தேசிய பேரிடர் மீட்புக்குழுவும், உள்ளூர் அதிகாரிகளும் மீட்புப்பணிகளில் ஈடுபட்டு, பாதிக்கப்பட்டுள்ளவர்களுக்கு உதவி வருகிறார்கள் : பிரதமர் @நரேந்திரமோடி
— PMO India  July 16, 2019
பாதுகாப்பு அமைச்சகம்
ஏர் வைஷ் மார்ஷல் அசுதோஷ் சர்மா வெளியிட்டதாக கூறப்படும் வாட்ஸ் அப் தகவல் பற்றிய விளக்கம்
கொவிட்-19 தொற்றை போக்க நீராவியை பயன்படுத்தலாம் என பெங்களூரில் விமானப்படை மருத்துவமனையின் ஏர் மார்ஷல் அசுதோஸ் சர்மா தெரிவித்துள்ளதாக கூறப்படும் ஒரு தகவல் வாட்ஸ் அப் தளத்தில் வலம் வருகிறது.
பெங்களூரில் ஏர் மார்ஷல் அசுதோஸ் சர்மா என எவரும் இல்லை என்பது இதன் மூலம் தெளிவுபடுத்தப் படுகிறது. பெங்களூரில் உள்ள விமானப்படை மருத்துவமனை, ஏர் வைஸ் மார்ஷல் அசுதோஸ் சர்மா என்பவர் தலைமையில் செயல்படுகிறது மற்றும் கேள்வி குறியான அந்த தகவல் அவரால் வெளியிடப்படவில்லை.
அந்த தகவலில் தெரிவிக்கப்பட்டுள்ள விஷயம் சம்பந்தமாக விமானப்படை மற்றும் ஏர் வைஸ் மார்சல் அசுதோஷ் சர்மா ஆகியோர் எந்த உறுதியும் அளிக்கவில்லை. யாருக்காவது கொவிட்-19 அறிகுறி இருந்தால், அவர்கள் முறைப்படி சிகிச்சைக்கு மருத்துவ ரீதியான ஆலோசனையைப் பெற வேண்டும்.
------
(Visitor Counter : 172
அறிவியல் மற்றும் தொழில்நுட்பத்துறை
அறிவியல் துறையில் பெண்களின் பங்களிப்பு குறைவாக இருப்பது குறித்து அறிவியல் தொழில்நுட்பம் மற்றும் கண்டுபிடிப்புக் கொள்கை  குறித்த விவாதத்தில் நிபுணர்கள் ஆலோசனை
அறிவியல் துறையில் பெண்களின் பங்களிப்பு குறைவாக இருப்பது குறித்து சமீபத்தில் நடந்த அறிவியல் தொழில்நுட்பம் மற்றும் கண்டுபிடிப்புக் கொள்கை  குறித்த விவாதத்தில் ஆலோசிக்கப்பட்டது. 100க்கும் மேற்பட்ட பெண் விஞ்ஞானிகள் மற்றும் அறிவியல் ஆர்வலர்கள் இந்த விவாதத்தில் கலந்து கொண்டனர்.
இந்த விவாதத்துக்கு தலைமை தாங்கிய டாக்டர் . விஜய் பட்கர், தலைவர், விபா  கூறுகையில், ‘‘பெண்கள் தங்களின் பங்களிப்பை அளிக்கும்போதுதான், நிலைத்தன்மை மற்றும் தற்சார்பு இந்தியா சாத்தியமாகும்’’ என்றார். பெண் விஞ்ஞானிகளுக்கு ஊக்கம் அளிக்கப்படாதது, வயது தடை பிரச்சினைகள், பெண்கள் தலைமையிலான புது தொடக்கங்களுக்கு நிதி, தலைமை, பாலின பாகுபாடு மற்றும் பெண்கள் தொழில்முனைவோரின் தேவை, அனைத்தும் உள்ளடக்கிய மற்றும் மாறுபட்ட அறிவியல் தொழில்நுட்ப கண்டுபிடிப்பு சூழல், குடும்பம் மற்றும் பெற்றோருக்குரிய பராமரிப்பு உட்பட பல விஷயங்கள் குறித்து இதில் ஆலோசனை நடத்தப்பட்டது.
அறிவியல் தொழில்நுட்பம் மற்றும் கண்டுபிடிப்புக் கொள்கை 2020 தலைவர் டாக்டர் அகிலேஷ் குப்தா, பேசுகையில், கல்வித்துறையில் பெண்களுக்கு கட்டாய பதவி, 30% பிரதிநிதித்துவம், ஆராய்ச்சி மற்றும் நிர்வாகத்தில் மூத்த பெண் விஞ்ஞானிகளுக்கு தலைமை பதவி ஆகியவை குறித்து விளக்கினார்.
இந்த ஆலோசனை நிகழ்ச்சிக்கு விஞ்ஞான பாரதி அறிவியல் இயக்கம் ஏற்பாடு செய்திருந்தது. பெண் தொழில் முனைவோர்களுக்கு ஆதரவு, பெண்கள் தலைமையிலான பொருளாதாரம் ஆகியவை குறித்து நிபுணர்கள் பலர் இந்த ஆலோசனை கூட்டத்தில் தங்கள் கருத்துக்களை தெரிவித்தனர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://www.pib.gov.in/PressReleasePage.aspx?PRID=1657670
(Visitor Counter : 197
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 176.86 கோடியைக் கடந்தது
நாட்டில் கடந்த 24 மணி நேரத்தில் 32.04லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 176.86 கோடியைக்  கடந்தது. 2,02,13,293 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 26,988 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,22,46,884 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.49 சதவீதமாக உள்ளது. கடந்த 24 மணி நேரத்தில் 13,166 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,34,235 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.31 சதவீதமாக உள்ளது.
கடந்த 24 மணி நேரத்தில் 10,30,016 கொவிட் பரிசோதனைகள் செய்யப்பட்டன. இதுவரை சுமார் 76.45 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 1.48 சதவீதமாக உள்ளது. தினசரித் தொற்று விகிதம் 1.28 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800957
இளைஞர் நலன் மற்றும் விளையாட்டு அமைச்சகம்
பாராலிம்பிக் தீம் பாடலை மத்திய விளையாட்டுத் துறை அமைச்சர் திரு அனுராக் சிங் தாகூர் வெளியிட்டார்
‘கர் தே கமால் து’ எனும் இந்திய பாராலிம்பிக்  அணிக்கான தீம் பாடலை மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் சிங் தாகூர் புதுதில்லியில் இன்று வெளியிட்டார்.
செயலாளர்  திரு ரவி மிட்டல், இணை செயலாளர்  திரு எல் எஸ் சிங், இந்திய பாராலிம்பிக் குழுவின் தலைவர் டாக்டர் தீபா மாலிக், தலைமைச் செயலாளர் திரு குருசரண் சிங் மற்றும் தலைமைப் புரவலர் திரு அவினாஷ் ராய் கண்ணா ஆகியோர் காணொலி மூலம் நிகழ்ச்சியில் பங்கேற்றனர்.
லக்னோவைச் சேர்ந்த மாற்றுத்திறனாளி கிரிக்கெட் வீரரான சஞ்சீவ் சிங்கால் இசையமைக்கப்பட்டு பாடப்பட்ட இப்பாடல், விளையாட்டு வீரர்கள் மட்டுமில்லாது, அனைத்து மாற்றுத்திறனாளிகளுக்கும் ஊக்கமளிக்கும் விதத்தில் அமைந்துள்ளது.
நிகழ்ச்சியில் பேசிய திரு அனுராக் தாக்கூர், “ஒன்பது பிரிவுகளில் 54 மாற்றுத் திறனாளி விளையாட்டு வீரர்கள் என இதுவரை இல்லாத அளவில் மிகப்பெரிய அணியை டோக்கியோவில் நடைபெறவுள்ள பாராலிம்பிக் போட்டிகளுக்கு இந்தியா அனுப்புகிறது. விளையாட்டில் உங்களது ஒவ்வொரு அசைவையும் நாடு கவனிக்கும். 130 கோடி இந்தியர்கள் உங்களுக்கு ஊக்கமளிப்பதற்காக உள்ளனர் என்பதை விளையாடும் போது நீங்கள் நினைவில் கொள்ளுங்கள். உங்களது சிறப்பான பங்களிப்பை நீங்கள் வழங்குவீர்கள் என்று நான் உறுதியாக நம்புகிறேன்,” என்றார்.
தாம் இசையமைத்து பாடிய பாடல் மாற்றுத்திறனாளி விளையாட்டு வீரர்களுக்கு ஊக்கமளிக்கும் என்று நம்புவதாக திரு சஞ்சீவ் சிங் கூறினார். “வாழ்க்கையில் ஏற்கனவே வெற்றியாளர்களாக விளங்கும் நீங்கள், வெல்லப்போகும் பதக்கங்களின் மூலம் நாட்டிற்கு பெருமை சேர்க்க வேண்டும்,” என்றார்.
இந்திய பாராலிம்பிக் குழுவின் தலைவர் டாக்டர் தீபா மாலிக் பேசுகையில், “இந்திய பாராலிம்பிக் குழுவின் தலைவர் மற்றும் விடுதலையின் அம்ருத் மகோத்சவத்தை கொண்டாடும் தேசிய குழுவின் உறுப்பினர் என்ற முறையில், பிரதமர் திரு நரேந்திர மோடியின் லட்சியமான அனைத்தையும் உள்ளடக்கிய இந்தியா@75-க்கு சிறகுகள் அளிக்கும் முயற்சியாக இந்த பாடலை கருதுகிறேன். வெகு குறுகிய காலத்தில் மாற்றுத்திறனாளிகளுக்கான விளையாட்டு போட்டிகள் இந்தியாவில் வளர்ச்சி அடைந்துள்ளன,” என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741863
----
(Visitor Counter : 170
பிரதமர் அலுவலகம்
ஓமன் இந்தியா கூட்டு தொழில் குழு உறுபினர்கள் பிரதமர்களுடன் சந்திப்பு
ஓமனில் இருந்து இந்தியக் கூட்டுத் தொழில் குழுவை சார்ந்த 30 இளைய தொழில் அதிபர்கள் பிரதமர் திரு நரேந்திர மோடியை இன்று சந்தித்தனர்.
இருநாடுகளுக்கு இடையேயான நீண்டகால வரலாற்றையும், கடல்சார் தொடர்புகள் குறித்தும் கருத்துக்களை இருதரப்பும் பகிர்ந்து கொண்டன.
இந்தக் கலந்துரையாடலின் போது, இருநாடுகளுக்கு இடையே எரிசக்திப் பாதுகாப்பு மற்றும் உணவுப் பாதுகாப்புத் துறைகளில் ஒத்துழைப்பிற்கான வாய்ப்புகள் குறித்து பிரதமர் எடுத்துரைத்தார். ஓமன் சுல்தானுக்கு தனது வாழ்த்துகளைத் தெரிவித்துக் கொண்ட பிரதமர், ரமலான் புனித மாதத் துவக்கத்திற்கும் தனது வாழ்த்துகளை தெரிவித்துக் கொண்டார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 179.61 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 179.61 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.54 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1803270